Srettha Thavisin

Srettha Thavisin (Thai: เศรษฐา ทวีสิน; gebore op 15 Februarie 1962), bynaam Nid (Thai: นิด: Nit), is 'n Thaise sakeman en politikus wat van 2023 tot 2024 as die 30ste Eerste Minister van Thailand gedien het, tot sy ontslag uit die pos deur die Konstitusionele Hof op 14 Augustus 2024 weens sy aanstelling van 'n kabinetsminister wat tyd in die tronk uitgedien het. Hy was voorheen die uitvoerende hoof en president van Sansiri.

Hy het Sansiri in 1988 saam met ander gestig, wat later een van Thailand se grootste eiendomsontwikkelaars geword het, wat daartoe gelei het dat Srettha 'n eiendomsbaas en miljardêr geword het. Hy is 'n bekende vertroueling van voormalige eerste minister Thaksin Shinawatra.

 Biografie 
Srettha is op 15 Februarie 1962 in Bangkok as die enigste kind van Kaptein Amnuay Thavisin and Chodchoi Jutrakul. Sy familie was welgesteld. Srettha se familiebloedlyn en afkoms is verwant aan 5 Thaise Chinese sakedinastieë: Yip in Tsoi, Chakkapak, Jutrakul, Lamsam en Buranasiri. Hy het die Srinakharinwirot-universiteit se Prasarnmit-demonstrasieskool in Bangkok bygewoon. Voordat hy na die Verenigde State getrek het, het hy 'n graad in siviele ingenieurswese aan Chulalongkorn-universiteit behaal. Hy het toe 'n graad in ekonomie aan die Universiteit van Massachusetts Amherst behaal waarna hy sy meestersgraad in besigheidsadministrasie met 'n fokus in finansies aan die Claremont Graduate-universiteit verwerf het.

 Sake loopbaan 
In 1988 was Srettha 'n medestigter van Sansiri wat gou daarna een van Thailand se grootste eiendomsontwikkelaars geword het.
Politieke loopbaan
Srettha het sterk politieke verhoudings met Thaksin Shinawatra en Yingluck Shinawatra, wat albei voormalige premiers van Thailand was, gehad. Hy was een van die drie premierskandidate van die Pheu Thai-party saam met Thaksin se jongste dogter, Paetongtarn Shinawatra, en die voormalige prokureur-generaal van Thailand, Chaikasem Nitisiri, vir die Thaise algemene verkiesing van 2023.

In die verkiesing van 14 Mei 2023 het Pheu Thai die tweede meeste setels na die Move Forward Party ontvang en kort daarna 'n koalisie met Move Forward en ses ander partye gevorm.  Move Forward se Pita Limjaroenrat kon egter nie genoeg stemme in die eerste ronde van parlementêre stemming vir 'n nuwe eerste minister op 13 Julie kry nie en sy tweede nominasie vir eerste minister is op 19 Julie geblokkeer.

Pheu Thai het daarna 'n nuwe koalisie sonder Move Forward gevorm, waarby die Bhumjaithai Party op 7 Augustus aangesluit het. Die koalisie het toe weer uitgebrei om die Palang Pracharath Party en die United Thai Nation Party in te sluit, in teenstelling met Pheu Thai se verkiesingsbelofte. 

Srettha is toe op 22 Augustus 2023 as die eerste minister van Thailand verkies nadat hy 428 stemme uit 728 stemme ontvang het.

 Verwysings 

 Eksterne skakels 

Kategorie:Geboortes in 1962
Kategorie:Lewende mense
Kategorie:Eerste Ministers van Thailand